ΚΑΝΟΝΙΣΜΟΣ (ΕΚ) αριθ. 2500/95 ΤΗΣ ΕΠΙΤΡΟΠΗΣ της 26ης Οκτωβρίου 1995 σχετικά με τη χορήγηση πιστοποιητικών εισαγωγής μπανανών στο πλαίσιο της δασμολογικής ποσόστωσης για το τέταρτο τρίμηνο του 1995 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993, για την κοινή οργάνωση της αγοράς μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1164/95 (4), και ιδίως το άρθρο 9 παράγραφος 3,

τον κανονισμό (ΕΚ) αριθ. 478/95 της Επιτροπής της 1ης Μαρτίου 1995 σχετικά με τις συμπληρωματικές λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς δασμολογικής ποσόστωσης κατά την εισαγωγή μπανανών στην Κοινότητα και σχετικά με την τροποποίηση του κανονισμού (ΕΟΚ) αριθ. 1442/93 (5), όπως τροποποιήθηκε από τον κανονισμό (ΕΚ) αριθ. 702/95 (6), και ιδίως το άρθρο 4 παράγραφος 3,

Εκτιμώντας:

ότι το άρθρο 2 του κανονισμού (ΕΚ) αριθ. 2234/95 της Επιτροπής της 21ης Σεπτεμβρίου 1995 σχετικά με την έκδοση πιστοποιητικών εισαγωγής μπανανών στο πλαίσιο της δασμολογικής ποσόστωσης για το τέταρτο τρίμηνο του 1995 και την υποβολή των αιτήσεων (7), όπως διορθώθηκε από τον κανονισμό (ΕΚ) αριθ. 2329/95 (8), καθορίζει τις ποσότητες οι οποίες είναι διαθέσιμες για τις νέες αιτήσεις έκδοσης πιστοποιητικών εισαγωγής, στο πλαίσιο της δασμολογικής ποσόστωσης, το τέταρτο τρίμηνο του 1995 7 ότι το άρθρο 4 παράγραφος 3 του κανονισμού (ΕΚ) αριθ. 478/95 προβλέπει τον καθορισμό, χωρίς καμία καθυστέρηση, των ποσοτήτων για τις οποίες δύνανται να εκδοθούν πιστοποιητικά για τη συγκεκριμένη χώρα ή χώρες καταγωγής 7 ότι το άρθρο 9 παράγραφος 3 του κανονισμού (ΕΟΚ) αριθ. 1442/93 ορίζει ότι, όταν, σε περίπτωση συγκεκριμένου τριμήνου και για μία χώρα ή ομάδα χωρών που περιλαμβάνονται στο παράρτημα Ι του κανονισμού (ΕΚ) αριθ. 478/95, οι ποσότητες που καλύπτονται από τις αιτήσεις για χορήγηση πιστοποιητικών εισαγωγής από τη μία ή την άλλη κατηγορία επιχειρηματιών υπερβαίνουν τις διαθέσιμες ποσότητες, εφαρμόζεται, σε καθεμία από τις αιτήσεις που αναφέρουν τη συγκεκριμένη χώρα καταγωγής, ποσοστό μείωσης 7 ότι, επειδή οι ποσότητες μπανανών καταγωγής Καμερούν για τις οποίες υποβλήθηκαν αιτήσεις υπερβαίνουν τη διαθέσιμη ποσότητα, πρέπει να εφαρμοσθεί συντελεστής μείωσης 7 ότι οι αιτήσεις για έκδοση πιστοποιητικών εισαγωγής οι οποίες υποβλήθηκαν από επιχειρηματίες της κατηγορίας Β για την Κόστα Ρίκα πρέπει να απορριφθούν, επειδή δεν υπάρχουν πλέον ποσότητες διαθέσιμες, για την εν λόγω χώρα καταγωγής και τη συγκεκριμένη κατηγορία επιχειρηματιών, για νέες αιτήσεις 7 ότι τα πιστοποιητικά εισαγωγής δύνανται να εκδοθούν για την ποσότητα που εμφαίνεται σε όλες τις άλλες νέες αιτήσεις 7 ότι ο παρών κανονισμός πρέπει να εφαρμοστεί αμέσως ώστε να μπορέσουν να χορηγηθούν όσον το δυνατόν γρηγορότερα τα εν λόγω πιστοποιητικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όσον αφορά τις νέες αιτήσεις που προβλέπονται στο άρθρο 4 παράγραφος 1 του κανονισμού (ΕΚ) αριθ. 478/95, εκδίδονται πιστοποιητικά εισαγωγής στο πλαίσιο της δασμολογικής ποσόστωσης για εισαγωγές μπανάνας το τέταρτο τρίμηνο του 1995:

α) για την ποσότητα που αναφέρεται στη νέα αίτηση για χορήγηση πιστοποιητικού πολλαπλασιαζόμενη επί το συντελεστή μείωσης 0,989300 για μπανάνες καταγωγής Καμερούν 7 β) για την ποσότητα που αναφέρεται στη νέα αίτηση για χορήγηση πιστοποιητικού όταν η αίτηση αφορά καταγωγή διαφορετική από αυτήν που αναφέρεται στο στοιχείο α) ανωτέρω.

Οι νέες αιτήσεις επιχειρηματιών της κατηγορίας Β για μπανάνες καταγωγής «Κόστα Ρίκα» απορρίπτονται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Οκτωβρίου 1995.

Για την Επιτροπή Franz FISCHLER Μέλος της Επιτροπής